b'\n_START_ARTICLE_\nKimmo Tuppurainen\n_START_PARAGRAPH_\nKimmo Tuppurainen (s. 23. maaliskuuta 1959 Kemi) on suomalainen n\xc3\xa4yttelij\xc3\xa4. H\xc3\xa4n on ty\xc3\xb6skennellyt Kemin kaupunginteatterissa vuodesta 1986._NEWLINE_Tuppurainen opiskeli Teatterikorkeakoulussa vuosina 1979\xe2\x80\x931982. H\xc3\xa4n aloitti ammattilaisuransa Tampereen Ty\xc3\xb6v\xc3\xa4en Teatterissa, jossa h\xc3\xa4n ty\xc3\xb6skenteli 1983\xe2\x80\x931986. Vuodesta 1986 Tuppurainen on ollut kiinnitettyn\xc3\xa4 Kemin kaupunginteatteriin. H\xc3\xa4nen rooliteht\xc3\xa4vi\xc3\xa4\xc3\xa4n on ollut muun muassa Veini Sirkku Peltolan komediassa Mummun saappaassa._NEWLINE_Vuonna 1982 Tuppuraisella oli osa lyhyess\xc3\xa4 fiktioelokuvassa Piikki. Seuraavana vuonna h\xc3\xa4n n\xc3\xa4ytteli Illua Veikko Kerttulan Veijo Meri -filmatisoinnissa Iso vaalee. H\xc3\xa4net palkittiin tulkinnastaan Jussi-kunniakirjalla. Vuonna 2007 h\xc3\xa4nell\xc3\xa4 oli sivuosa Yle TV2:n sarjassa Taivaan tulet.'